Diari Oficial de la Generalitat Valenciana


Sumari del DOGV 6556, del 01-07-2011 (2011/7125)

Notificació de la sentència dictada en el judici verbal número 2086/2010.
-------------------------------------------------------------------------

### Dades del document

Número de DOGV
:   6556

Data del DOGV
:   01-07-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/7125


Organisme emissor
:   Jutjat de Primera Instància Número 7 de València

Tipus de document
:   Edicte

Notificació de la sentència dictada en el judici verbal número 2086/2010. [2011/7125]  
Judici verbal 2086/2010  
De: Empresa Mixta Valenciana de Aguas, SA.  
Procuradora: Desamparados Barber París.  
Contra: Manuel Márquez de los Santos.  
Procurador/a: -  
En aquest procediment de judici verbal 2086/2010, seguit a instàncies d'Empresa Mixta Valenciana de Aguas, SA, contra Manuel Márquez de los Santos, s'ha dictat la sentència que té l'encapçalament i la dispositiva que, literalment, són com segueix:  
«Sentència número  
València, 26 de maig de 2011.  
Antonio Sánchez Hurriaga, magistrat jutge del Jutjat de Primera Instància número 7 de València, he vist aquestes actuacions del verbal 2086/2010-D, seguides davant d'aquest Jutjat a instàncies d'Emivasa, representada per la procuradora Amparo Barber París, contra Manuel Márquez de los Santos, per a reclamar 564,45 euros (93.917 pessetes) [...].  
Dispositiva  
Estime la demandada formulada per Emivasa contra Manuel Márquez de los Santos, en situació de rebel·lia:  
Primer. Declare resolt el contracte de subministrament d'aigua i instal·lació i reparació d'un comptador, relatiu a l'immoble habitatge situat a València, carrer de les Illes Canàries, número 112, D, 18a, de la ciutat de València, i condemne aquest demandat a pagar a l'actora la quantitat de 564,45 euros en concepte de subministrament d'aigua efectuat i no satisfet fins a la data de la interposició de la demanda, i a pagar els interessos convinguts o, si no hi ha un conveni, els legals d'aquesta suma des de la interpel·lació judicial, així com a pagar les factures que es produïsquen des de la interposició de la demanda fins a l'efectivitat de la sentència.  
Segon. Condemne el demandat a sotmetre's a aquesta resolució, i autoritze l'entrada al domicili abans indicat i ordene que s'adopten totes les mesures que calguen per al cessament efectiu del subministrament d'aigua. I autoritze les demandants a entrar en aquest immoble on es troba instal·lat el comptador per a poder interceptar el pas d'aigua.  
  
Contra aquesta resolució es pot interposar un recurs d'apel·lació que cal interposar dins del termini de cinc dies des que es notifique.  
De conformitat amb el que estableix la disposició addicional 15a de la Llei Orgànica del Poder Judicial, introduïda per la Llei Orgànica 1/2009, de 3 de novembre, per a admetre a tràmit el recurs d'apel·lació serà un requisit imprescindible que, quan s'anuncie o es prepare, s'haja consignat a l'entitat Banesto, i en el compte de dipòsits i consignacions d'aquest Jutjat i procediment, la suma de cinquanta euros (50 euros), fixant-hi com a concepte el recurs «02 civil apel·lació».  
  
Aquesta és la meua sentència, que jutjant en aquesta instància pronuncie, mane i firme».  
I atés que el demandat esmentat, Manuel Márquez de los Santos, en parador desconegut, s'expedeix aquest edicte a fi que valga de notificació de forma deguda.  
  
València, 26 de maig de 2011.- El secretari judicial: Ricardo Alonso Gurrea.